पहले मौका देखेंगे फिर देंगे परमिशन
नगरनिगम की निर्माण कमेटी की बैठक में पहुंचे सदस्यों ने अधिकांश मुद्दों पर सदस्यों ने एक राय से मौका देखने का निर्णय लिया। मीटिंग में रखे गए 23 प्रकरणों में एक को परमिशन, एकीकरण उपविभाजन के सात प्रकरणों, सेटबैक में छूट के दो प्रकरणों का निस्तारण किया गया। वहीं दो प्रकरणों की पुष्टि की गई। नगर निगम में सुबह 12 बजे बाद मीटिंग शुरू होते ही कांग्रेस पार्षद पिछली मीटिंग के प्रकरणाें को बहुमत से पास करने का विरोध करने पहुंच गए। महापौर ने उनसे ज्ञापन लेकर उचित कार्रवाई का आश्वासन दिया।
मीटिंग में भवन निर्माण परमिशन के नौ, एकीकरण उप विभाजन के आठ, सैटबैक में छूट के छह प्रकरण रखे गए। इनमें से परमिशन का एक, उपविभाजन एकीकरण के सात, सैटबैक में छूट के दो प्रकरणों पर मंजूरी दी गई। शेष में अलग-अलग कारण बताते हुए मौका मुआयना करने का निर्णय लिया गया। तो कुछ पट्टों की वैद्यता देखने, एसटीपी की राय जानने सहित कई कारण बताते हुए एक बारगी रोक दिए गए। महापौर नारायण चौपड़ा की अध्यक्षता में हुई बैठक में शिव कुमार रंगा, रामंचद्र साेनी, नीलम जांगिड़, जामनलाल, दिनेश उपाध्याय सहित नौ सदस्य शामिल हुए। बैठक की शुरुआत में पिछली मीटिंग के प्रकरणों को सर्वसम्मति से पुष्टि कर दी गई।
नगर निगम की निर्माण समिति की बैठक में चर्चा करते सदस्य।
नगर निगम की भवन निर्माण की मीटिंग शुरू होते ही कुछ देर में ही कांग्रेस के पार्षद नेता प्रतिपक्ष जावेद पड़िहार के नेतृत्व में विरोध करने पहुंच गए। मोहम्मद समीउल्ला, नंदू जावा, नंदू गहलोत, मनोज कुमार, यशपालसिंह, सुभाष स्वामी, सूरजदेवी, शहाबुद्दीन, मोहम्मद अनवर, परमानंद गहलोत आदि ने महापौर के सामने पिछली मीटिंग के निर्णयों में आई कमियों को बिना दूर किए पुष्टि करने में भ्रष्टाचार करने का आरोप लगाया।
hin_Deva hin_Deva hin_Deva hin_Deva hin_Deva